

ที่ มท 0816.3/ว กรมส่งเสริมการปกครองท้องถิ่น

ถนนนครราชสีมา กทม. 10300

มิถุนายน 2563

เรื่อง การสนับสนุนงบประมาณโครงการเพิ่มทักษะด้านอาชีพแก่นักเรียนครอบครัวยากจนที่ไม่ได้เรียนต่อหลังจบ  
การศึกษาภาคบังคับ

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0816.3/ว 998 ลงวันที่ 27 มีนาคม 2563

สิ่งที่ส่งมาด้วย แบบสำรวจการสนับสนุนงบประมาณโครงการเพิ่มทักษะด้านอาชีพ

แก่นักเรียนครอบครัวยากจนที่ไม่ได้เรียนต่อหลังจบการศึกษาภาคบังคับ จำนวน 1 ฉบับ

ตามที่กรมส่งเสริมการปกครองท้องถิ่นได้ขอความร่วมมือจังหวัดแจ้งองค์การบริหารส่วนจังหวัดพิจารณาสนับสนุนงบประมาณการฝึกอบรมตามโครงการเพิ่มทักษะด้านอาชีพแก่นักเรียนครอบครัวยากจน  
ที่ไม่ได้เรียนต่อหลังจบการศึกษาภาคบังคับ ในปีงบประมาณ พ.ศ. ๒๕๖๓ เพิ่มเติม โดยพิจารณาเห็นว่าองค์การบริหารส่วนจังหวัดมีอำนาจหน้าที่จัดการศึกษาส่งเสริมและแก้ไขปัญหาการประกอบอาชีพตามพระราชบัญญัติองค์การบริหารส่วนจังหวัด พ.ศ. 2540 มาตรา 45 (7 ตรี) และมาตรา 46 พระราชบัญญัติกำหนดแผนและขั้นตอนการกระจายอำนาจ ให้แก่องค์กรปกครองส่วนท้องถิ่น พ.ศ. 2542 มาตรา 17 (6) และกฎกระทรวง (พ.ศ. 2541) ออกตามความในพระราชบัญญัติองค์การบริหารส่วนจังหวัด พ.ศ. 2540 ข้อ 17 สามารถให้การสนับสนุนงบประมาณเพื่อการดำเนินโครงการเพิ่มทักษะด้านอาชีพแก่นักเรียนครอบครัวยากจนที่ไม่ได้เรียนต่อหลังจบการศึกษาภาคบังคับได้ โดยคำนึงถึงฐานะทางการคลัง และถือปฏิบัติตามหนังสือกระทรวงมหาดไทย   
ที่ มท 0808.2/ว 4427 ลงวันที่ 7 สิงหาคม 2561 ความละเอียดแจ้งแล้ว นั้น

กรมส่งเสริมการปกครองท้องถิ่น จึงขอความร่วมมือจังหวัดแจ้งองค์การบริหารส่วนจังหวัดรายงานผลการดำเนินการสนับสนุนงบประมาณโครงการเพิ่มทักษะด้านอาชีพแก่นักเรียนครอบครัวยากจน  
ที่ไม่ได้เรียนต่อหลังจบการศึกษาภาคบังคับ ในปีงบประมาณ พ.ศ. 2563 เพิ่มเติม ให้แก่สถาบันพัฒนาฝีมือแรงงานหรือสำนักงานพัฒนาฝีมือแรงงานจังหวัด ให้กรมส่งเสริมการปกครองท้องถิ่นทราบ ภายในวันศุกร์ที่ 10 กรกฎาคม ๒๕๖๓ เพื่อรายงานผลการดำเนินการต่อสำนักงานผู้ตรวจการแผ่นดินทราบต่อไป รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณาดำเนินการ

ขอแสดงความนับถือ

อธิบดีกรมส่งเสริมการปกครองท้องถิ่น

รอง อสถ.............................

ผอ.กศ.................................

ผอ.กง.สศ............................

หน.ฝ.คศ.............................

จนท....................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐๐๐ ต่อ ๕๓๑๒

โทรสาร ๐-๒๒๔๑-๙๐21-3 ต่อ 218